**Ελληνικά 1: «Ο παπουτσωμένος χιονόδρακος»**

Άνοιξε το βιβλίο της ανάγνωσης σου «Γλώσσα: γράμματα λέξεις ιστορίες» (δεύτερο τεύχος) στη **σελίδα 20.**



**Εργασία 1:**

Παρατήρησε την εικόνα του κειμένου και προσπάθησε να απαντήσεις προφορικά στις πιο κάτω ερωτήσεις.

* •Πού βρίσκονται τα παιδιά της παρέας του βιβλίου μας?
* •Τι κάνουν?
* •Τι εποχή είναι? Από πού το κατάλαβες?
* •Πώς νομίζεις ότι νιώθουν όσοι βρίσκονται εκεί?

**Εργασία 2:**

Διάβασε τώρα τον τίτλο: «Ο παπουτσωμένος χιονόδρακος»

Σκέψου και γράψε έναν δικό σου τίτλο στο κάτω μέρος της σελίδας του βιβλίου. Μπορείς να τραβήξεις με τη ρίγα σου μια γραμμή στο κάτω μέρος της σελίδας για να γράψεις.

**Εργασία 3:**

Μπορείς τώρα να διαβάσεις σιωπηλά το κείμενο **2-3** φορές. Μετά προσπάθησε να το διαβάσεις δυνατά σε κάποιον.

Στη συνέχεια, διάβασε προσεκτικά τις πιο κάτω προτασούλες και σκέψου αν είναι **σωστές ή λάθος**.

* Τα παιδιά παίζουν χιονοπόλεμο.
* Τα παιδιά έφτιαξαν μόνα τους έναν χιονάνθρωπο.
* Ο χιονάνθρωπος έχει μια κατσαρόλα για καπέλο.
* Τα παιδιά του έβαλαν για πίπα ένα κουτάλι.
* Η τσάντα που έφεραν τα παιδιά είχε μέσα βιβλία.
* Ο χιονάνθρωπος μοιάζει με δράκος.

**Εργασία 4:**

Διάβασε ξανά το κείμενο και κύκλωσε όλα τα **τσ** με το κόκκινό σου χρώμα. Στη συνέχεια, βρες και κύκλωσε στο κείμενο, με δύο διαφορετικά χρώματα,

5 **ρήματα** (Ρήματα είναι λέξεις που δείχνουν ότι κάποιος/οι κάνουν κάτι)

5 **ουσιαστικά**. (Ουσιαστικά είναι λέξεις που μας δείχνουν πρόσωπο, ζώο, πράγμα)

**Εργασία 5:**

Κάνε τις ασκήσεις στη **σελίδα 21** του βιβλίου σου. Διάβασε προσεκτικά τις οδηγίες. Στη δεύτερη άσκηση με τις εικόνες, μπορείς να τραβήξεις με τη ρίγα σου γραμμές στο κάτω μέρος της σελίδας και να γράψεις μία πρόταση για κάθε εικόνα. Αν θέλεις, μπορείς να γράψεις στο τετράδιο τις τρεις προτάσεις αντί στο βιβλίο.

**Εργασία 6:**

Διάβασε προσεκτικά τις πιο κάτω λέξεις όσο πιο γρήγορα μπορείς και στη συνέχεια σκέψου και πες λέξεις που σου έρχονται στο μυαλό και ξεκινούν ή έχουν μέσα **τσ**.

**αστείο παπούτσια τσουβάλι**

**τσάντα τσουλήθρα οδοντόβουρτσα**

**κατσαρόλα πετσέτα παπουτσωμένος**

**Εργασία 7:**

Τελός, στο τετράδιο Γραφής μπορείς να κάνεις εξάσκηση (2-3 σελίδες). Μην ξεχνάς όμορφα και συγυρισμένα γράμματα, αφήνοντας απόσταση.